TSE มั่นใจผลงานปีนี้โต แย้มเจรจาซื้อโรงไฟฟ้า 5 โครงการ กำลังผลิตรวม 20 MW
TSE มั่นใจผลงานปีนี้โต แย้มเจรจาซื้อโรงไฟฟ้า 5 โครงการ กำลังผลิตรวม 20 MW
22 เม.ย. 2562

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE เปิดเผยว่า บริษัทคาดรายได้และกำไรในปีนี้จะเติบโตขึ้นจากปีก่อน ตามการรับรู้โรงไฟฟ้าที่เริ่มจ่ายไฟในเชิงพาณิชย์ (COD) ตั้งแต่ปีที่แล้ว ซึ่งจะรับรู้เต็มปีในปีนี้ อีกทั้งยังมีกำลังผลิตไฟฟ้าใหม่อีก 18.5 เมกะวัตต์ ที่จะเริ่ม COD ในปีนี้
ขณะที่บริษัทอยู่ระหว่างการเจรจาซื้อกิจการโรงไฟฟ้าพลังแสงอาทิตย์ (โซลาร์ฟาร์ม) และโรงไฟฟ้าชีวภาพ (ไบโอแมส) จำนวน 5 โครงการ กำลังผลิตรวมราว 20 เมกะวัตต์ คาดว่าจะได้ข้อสรุปภายในครึ่งแรกของปีนี้
นอกจากนั้น บริษัทยังตั้งเป้าการขยายธุรกิจผลิตไฟฟ้าพลังงานทดแทนในประเทศไต้หวัน โดยจะมีสัญญาซื้อขายไฟฟ้า (PPA) ในมือให้เป็น 50-100 เมกะวัตต์ภายใน 1-3 ปีนับจากปีนี้ ขณะที่มีแผนจะขายโครงการโซลาร์เทอร์มอลขนาดกำลังผลิตราว 4.5 เมกะวัตต์ออกไป เนื่องจากประสบปัญหาในด้านเทคโนโลยีที่ไม่เหมาะกับประเทศไทย คาดว่าจะมีความชัดเจนภายในปีนี้